Βύρων Πολύδωρας

Ο Βύρων Πολύδωρας (Περιβόλια Ηλείας, 27 Ιανουαρίου 1947) είναι Έλληνας πολιτικός, πρώην πρόεδρος του Ελληνικού Κοινοβουλίου και Πρόεδρος της Ένωσης για την Πατρίδα και τον Λαό. 

Έχει επίσης διατελέσει Υπουργός Δημόσιας Τάξης, Υφυπουργός σε διάφορα υπουργεία και Πρόεδρος της Βουλής.

Βιογραφικά στοιχεία
Γεννήθηκε το 1947 στα Περιβόλια Ολυμπίας. Σπούδασε Νομική στο Πανεπιστήμιο Αθηνών, Πολιτικές Επιστήμες στο Πανεπιστήμιο της Νεβάδα των Η.Π.Α., Διεθνές Δίκαιο στην Ακαδημία Διεθνούς Δικαίου της Χάγης, Ανθρώπινα Δικαιώματα στο Πανεπιστήμιο του Στρασβούργου και Διεθνή Οικονομικά στο Σάλτσμπουργκ της Αυστρίας.

Έχει έναν γιο και δύο δίδυμες κόρες.

Πολιτική σταδιοδρομία
Εκλεγόταν βουλευτής Β΄ Αθηνών, με τη σημαία του κόμματος της "Νέας Δημοκρατίας" (Ν.Δ.), συνεχώς από το 1981 έως το 2015.Πολύδωρας Γεωργίου Βύρων - Κοινοβουλευτική θητεία βουλευτών, Βουλή των Ελλήνων Διετέλεσε Υφυπουργός Προεδρίας της Κυβέρνησης και κυβερνητικός εκπρόσωπος (1990 - 1992), Υφυπουργός Εθνικής Παιδείας και Θρησκευμάτων (1992), Υφυπουργός Εξωτερικών, αρμόδιος για ζητήματα αποδήμου ελληνισμού (1992 - 1993).

Ο πρωθυπουργός Κώστας Καραμανλής στις 15 Φεβρουαρίου 2006 τον όρισε Υπουργό Δημόσιας Τάξης, θέση την οποία διατήρησε έως τις βουλευτικές εκλογές του 2007.

Το 2005 αλλοδαποί πακιστανικής προελεύσεως κατήγγειλαν σε ΑΤ της Αθήνας ότι τους απήγαγαν και τους βασάνισαν σχεδόν μέχρι θανάτου. Το συμβάν αυτό επιβεβαιώθηκε αρκετούς μήνες αργότερα, με την ΕΥΠ να βρίσκεται στο στόχαστρο ως υπεύθυνη για τις εν λόγω απαγωγέςΈγιναν οι απαγωγές Πακιστανών από ελληνικές υπηρεσίες, λέει η δικαστική έρευνα - Ειδήσεις - Ελλάδα - in.gr, χωρίς όμως κάτι τέτοιο να επιβεβαιώνεταιΑθώα η ΕΥΠ για τις απαγωγές Πακιστανών το 2005 | TVXS - TV Χωρίς Σύνορα. Με αφορμή αυτά τα γεγονότα, ο Β. Πολύδωρας δήλωσε ως υπουργός Δημόσιας Τάξης ότι "οι Πακιστανοί απαγάγουν ο ένας τον άλλο, καθώς αυτό είναι το αγαπημένο τους σπορ". Ύστερα από έντονες πιέσεις, υπέβαλε την παραίτησή του στον τότε πρωθυπουργό Κώστα Καραμανλή, χωρίς όμως να γίνεται δεκτήΕπιμένει σε παραίτηση ο Β.Πολύδωρας αν εμπλέκεται η ΕΥΠ στις απαγωγές Πακιστανών - Ειδήσεις - Ελλάδα - in.gr.

Βρέθηκε αντιμέτωπος με κατηγορίες αστυνομικής βίας, όταν επί θητείας του στο υπουργείο Δημόσιας Τάξης, τον Νοέμβριο του 2006, ξυλοκοπήθηκε άγρια στη Θεσσαλονίκη ο Αυγουστίνος Δημητρίου.

Με αφορμή τις καταστροφικές δασικές πυρκαγιές στην Ελλάδα το καλοκαίρι του 2007, ο Β. Πολύδωρας δέχθηκε έντονη κριτική για τις δηλώσεις του, αναφέροντας αρχικά ότι πρόκειται για θεομηνία και πως η Ελλάδα οφείλει να το σεβαστεί και ότι ο «Στρατηγός άνεμος» είναι υπεύθυνος. Λίγους μήνες αργότερα έκανε λόγο για προσπάθεια ανατροπής του Κ. Καραμανλή και συνωμοσίες τούρκικων συμφερόντων, που σχετίζονται με τις πυρκαγιέςΜε το χρόνο προκήρυξης των εκλογών συνέδεσε τις πυρκαγιές ο Βύρων Πολύδωρας - in.gr

Μετά τις εκλογές του 2009 εκλέχθηκε Δ΄ Αντιπρόεδρος της Βουλής με 232 ψήφους, ενώ μετά τις εκλογές της 6ης Μαΐου εξελέγη στο αξίωμα του Προέδρου της Βουλής, ώστε να εκτελεστούν οι απαραίτητες διεργασίες στο πλέον βραχύβιο κοινοβούλιο της σύγχρονης ελληνικής ιστορίας (εναρκτήρια συνεδρίαση και ορκωμοσία βουλευτών στις 17 Μαΐου και διάλυση της Βουλής δύο μέρες αργότερα, στις 19 Μαΐου).Πρόεδρος της βραχύβιας νέας Βουλής ο Βύρων Πολύδωρας - Πολιτικές ειδήσεις - Το Βήμα Online Ο ίδιος αποφάσισε να διορίσει την κόρη του σε θέση μετακλητού υπαλλήλου στο γραφείο του τέως προέδρου της Βουλής, κίνηση για την οποία δέχθηκε έντονη κριτική, παρ' όλο που νομικά ήταν έγκυρη.Ο Β.Πολύδωρας διόρισε την κόρη του στο γραφείο του στη Βουλή - Ειδήσεις - Ελλάδα - in.grΟ Πολύδωρας διόρισε την κόρη του στη Βουλή | Το Κουτί της ΠανδώραςΒύρων Πολύδωρας: Πως ο πρόεδρος της μιας μέρας διόρισε τη κόρη του! | TVXS - TV Χωρίς Σύνορα  Με δηλώσεις του ο Βύρων Πολύδωρας ανέφερε ότι δεν μετανιώνει για τον διορισμό, ενώ άσκησε κριτική σε όσους βουλευτές της ΝΔ τον κατηγόρησαν.Πολύδωρας: «Δεν μετανιώνω για τον διορισμό της κόρης μου» - Πολιτικές ειδήσεις - Το Βήμα Online

Τον Ιούλιο του 2013 χαρακτήρισε την Τρόικα τον πραγματικό εχθρό της ΕλλάδαςΕπιμένει ο Πολύδωρας: Κίνδυνος η Τρόικα και όχι η Χρυσή Αυγή και κάλεσε τη Ν.Δ. να συνεργαστεί με το εθνικιστικό κόμμα Χρυσή Αυγή.Υπέρ του «ανοίγματος» προς τη Χρυσή Αυγή ο Β. Πολύδωρας | naftemporiki.gr Οι εν λόγω δηλώσεις προκάλεσαν την οργή τόσο του πρωθυπουργού και αρχηγού του κόμματός του Αντώνη Σαμαρά όσο και της υπόλοιπης κυβέρνησης, με την αξιωματική αντιπολίτευση να αντιδρά εξ ίσου έντοναΕνόχληση για το ακροδεξιό φάλτσο Πολύδωρα.

Τον Νοέμβριο του 2013 κατηγόρησε τον τότε υπουργό Οικονομικών Γιάννη Στουρνάρα ως τιμωρό των δύσμοιρων «νοικοκυραίων» και πως απαλλοτριώνει την ακίνητη περιουσία αλά Λένιν.Πολύδωρας: Ο Στουρνάρας απαλλοτριώνει την ακίνητη περιουσία αλά Λένιν

Στις 21 Δεκεμβρίου 2013 διαγράφηκε από την Κοινοβουλευτική Ομάδα της Νέας Δημοκρατίας, καθώς καταψήφισε το νομοσχέδιο για τον ενιαίο φόρο ακινήτων, παραβαίνοντας την γραμμή του κόμματός του,Διεγράφη από την ΚΟ της ΝΔ ο Βύρων Πολύδωρας - Πολιτική - Επικαιρότητα - Τα Νέα Οnline κάτι που προκάλεσε έντονη αντίδραση στα ΜΜΕ, λόγω του μακροχρόνιου παρελθόντος του σε θέσεις ευθύνης στη ΝΔ.Πολύδωρας, ο κουρασμένος «στρατιώτης» | Άρθρα | ΕλευθεροτυπίαΟ Πολύδωρας, και οι δεξιές καρδιές | Το Κουτί της ΠανδώραςΌταν ο ΣΥΡΙΖΑ χειροκρότησε τον «σαμουράι» Πολύδωραhttp://www.tovima.gr/opinions/article/?aid=550609&wordsinarticle=πολύδωραςΟ "πονεμένος" Βύρων Πολύδωρας - Capital.grΒύρων Πολύδωρας: Ο αντάρτης των αφορισμών και των διορισμών - Πολιτική - Επικαιρότητα - Τα Νέα Οnline Από την πλευρά της, η ΝΔ σχολίασε επικριτικά την επιλογή του Πολύδωρα, αναφέροντας ότι ο ίδιος ταυτίστηκε με τους οπαδούς της δραχμής, τους αντιευρωπαϊστές και τους λαϊκιστέςΝΔ: Ο Πολύδωρας επέλεξε συνειδητά να ταυτιστεί με τους οπαδούς της δραχμής — ΣΚΑΪ (www.skai.gr).

Στις 29 Δεκεμβρίου 2013 ανακοίνωσε ότι προχωράει στη δημιουργία νέου κόμματος και έκανε λόγο για συνασπισμό δεξιών αντιμνημονιακών δυνάμεων, καλώντας τους Καμμένο, Ζώη, Καρατζαφέρη και Νικολόπουλο σε συνεργασία, της οποίας θα ηγείτο ο ίδιος.Πολύδωρας: Θα ηγηθώ Δεξιάς Ελιάς αν κληθώ Στις 6 Φεβρουαρίου προχώρησε στην ίδρυση του κόμματος, με ονομασία "Ένωση για την Πατρίδα και τον Λαό", του οποίου και ηγείται ο ίδιος.Παρουσιάζεται στις 12:00 στην ΕΣΗΕΑ το κόμμα του Β. Πολύδωρα - Πολιτικές ειδήσεις - Το Βήμα Online

Παραπομπές

 Πηγές 


Κατηγορία:Έλληνες υπουργοί Δημοσίας Τάξεως
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υφυπουργοί Εξωτερικών
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Κατηγορία:Πρόεδροι της Βουλής των Ελλήνων
Κατηγορία:Αντιπρόεδροι της Βουλής των Ελλήνων
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών